# Elektriturg – 2016 aprill

27.05.2016

* Põhjamaade elektribörsi Nord Pool Eesti hinnapiir­konna keskmine hind oli aprillis 29,73 €/MWh;
* Nord Pool börsi süsteemihind kerkis ligi protsendi võrra tasemele 22,12 €/MWh;
* Eesti ja Soome järgmise päeva hinnad ühtisid aprillis 465 tunnil ehk 62,5% ajast;
* Eestis ja Lätis oli elektri hind samal tasemel 605 tunnil ehk 81,3% tundidest;
* Aprilli börsihindade erinevuse alusel maksid limitee­ritud PTR-e ostnud turu­osalised süsteemi­halduritele kokku ca 856 000 eurot.

## Elektribörside hinnad

Põhjamaade elektribörsi Nord Pool (NP) aprilli hinnad tõu­sid enamikes hinnapiirkondades – hind langes vaid Rootsi SE4 piirkonnas (Lõuna-Rootsi) ja Norra Tromsø piirkonnas (Põhja-Norra), kuid ka seal vähem kui protsendi võrra võr­reldes märtsikuuga. Süsteemi kuu kesk­mine hind oli 22,12 €/MWh ehk märtsiga võrrel­des 0,9% kõrgem. Veeolud Põhjamaades on eelnevate aas­tate keskmisega võrreldes ca 5 protsendipunkti võrra pare­mad – Norra, Rootsi ja Soo­me hüdro­reser­vuaaride täituvus oli aprilli lõpu seisuga ca 34% tasemel maksimaalsest (100% 02.01.2012 121 429 GWh), kusjuures eelneva kolme aasta keskmine näitaja on ca 29%.



Hüdroreservuaaride täituvus Põhjamaades 2012-2016

Elektri tootmine ja tarbimine oli eelmise kuuga võrreldes kõikides Põhjamaades languses. Tootmine langes enim Norras (-19%), Rootsis ja Soomes langes toodang 11 % ning Taanis 7%. Tarbimise langus oli Norras ja Rootsis 13%, Soo­mes 12% ja Taanis 9%. Elektribilanss oli seega Norras ja Rootsis plussis – tootmine ületas tarbimist vastavalt 6 ja 16% võrra. Soomes kaeti tarbimisest kodu­maise elektriga 81% ning Taanis 88%. Nelja riigi peale kokku oldi ligi kolme protsendiga (tarbimisest) ülejäägis.

Lätis ja Leedu elektri börsihindade vahe enam kui kahe­kordistus, olles 2,32 €/MWh: Läti hinnapiirkonna kuu kesk­mine oli 30,71 €/MWh (hinnatõus 2,8%) ja Leedu keskmine oli 33,03 €/MWh (hinnatõus 7,2% oli NP süsteemis suurim). Läti ja Leedu hinnad erinesid 140 tunnil, mis moodustab pea 19% kogu aprilli tundidest. Leedu hinda mõjutasid uute kaabelühenduste rikked ja plaanilised hooldused.

|  |  |
| --- | --- |
| **Hinnapiirkond** | **Keskmine hind (€/MWh)** |
| **2016 aprill** | **2016 märts** |
| NP Eesti | 29,73 | 29,41 |
| NP Läti | 30,71 | 29,87 |
| NP Leedu | 33,03 | 30,81 |
| NP Soome | 27,25 | 27,09 |
| NP FRE | - | 22,11 |

European Power Exchange’i (EPEX SPOT) aprilli keskmi­sed hinnad langesid märtsiga võrreldes. European Electricity Index (ELIX) baaskoormu­se keskmiseks hinnaks kujunes 23,38 €/MWh (-3,4%) ning tipukoormuse keskmiseks hin­naks 23,92 €/MWh (-7,3%). Saksamaa PHELIX piirkonna baaskoormuse aprilli keskmine hind oli 24,21 €/MWh (-0,3%) ja tipukoor­muse hind 24,58 €/MWh (-4,5%). EPEX SPOT Prantsus­maa piirkon­na baaskoormuse keskmi­ne hind oli 25,48 €/MWh (-5,9%) ja tipukoormuse keskmi­ne hind 26,29 €/MWh (-8,0%).

|  |  |
| --- | --- |
| **Elektribörs** | **Keskmine hind (€/MWh)** |
| **2016 aprill** | **2016 märts** |
| Nord Pool (SYS) | 22,12 | 21,92 |
| European Power Exchange (ELIX Base/Peak) | 23,38/23,92 | 24,19/25,81 |
| European Power Exchange (PHELIX Base/Peak) | 24,21/24,58 | 24,29/25,72 |
| European Power Exchange (France Base/Peak) | 25,48/26,29 | 27,07/28,57 |

Elektri tootmishinnale otsest mõju avaldav süsinikdi­oksiidi emissioonikvootide hinnatase pisut kerkis märtsikuuga võrreldes - madalaim sulgemishind oli aprillis 5,16 ja kõr­geim 6,83 eurot ühe tonni CO2 kohta. Aasta tagasi liikusid CO2 hinnad umbes euro võrra kõrgemal tasemel tonni kohta.

## Baltikumi ja Soome hinnad

Eesti elektribilanss oli aprillis 69 GWh-ga ülejäägis – too­dang oli 741 GWh ja tarbiti 672 GWh. Läti elektritoodang kasvas 3%, tarbimine langes 10%, mis tegi Lätist aprillis elektrit eksportiva süsteemi – tootmine ületas tarbimist ligi 19 GWh-ga. Leedus vähenes tootmine märtsiga võrrel­des ligi 6%, tarbimine kahanes 12% - Leedu defitsiit oli see­ga 546 GWh (-14%) ja umbes 24% tarbitud elektrist toodeti Leedus. Baltikum tervikuna oli aprillis 459 GWh-ga defit­siidis (23% kogutarbimisest).



Kuu keskmised hinnad 2016. aastal

Eesti hinnapiirkonna aprilli keskmine hind oli 29,73 €/MWh ehk 1,1% kõrgem kui märtsis. Süstee­mihinna­st oli Eesti hinnapiirkonna hind 7,61 euro võrra MWh kohta ehk 34% kõrgem. Soome keskmisest hinnast oli Eesti hind MWh kohta 2,48 euro võrra kõrgem, hinnavahe Lätiga oli 0,98 ja Leeduga 3,30 €/MWh Eesti kasuks.



NP päeva keskmised hinnad 2016. aasta aprillis

Nord Pool elektribörsi Eesti ja Läti hinnapiirkondade järg­mise päeva turu hinnad erinesid aprillis 115 tunnil ehk 16% tundidest (märtsis 83 tunnil ehk 11,2%). Keskmiselt oli Eesti piirkonna hind 0,98 euro võrra odavam megavatt-tunni kohta.

Eesti ja Soome järgmise päeva hinnad erinesid aprillis 255 tunnil ehk 35,4% ajast (märtsis 221 tunnil ehk 29,7% tundi­dest), neist 6 tunnil oli hinnaerinevuse põh­juseks nn ram­pimise piirang. Keskmiseks hinnaerinevuseks kujunes 2,48 €/MWh.

|  |  |  |  |
| --- | --- | --- | --- |
| **Aprill 2016 (€/MWh)** | **Min tunnihind** | **Keskmine hind** | **Max tunnihind** |
| NP Süsteem | 15,95 | 22,12 | 35,36 |
| NP Soome | 14,93 | 27,25 | 51,50 |
| NP Eesti | 14,93 | 29,73 | 51,50 |
| NP Läti | 14,93 | 30,71 | 51,50 |
| NP Leedu | 14,93 | 33,03 | 95,08 |

Nord Pool Eesti hinnapiirkonna aprilli järgmise päeva tun­nihinnad olid stabiilsed: 48% ajast jäid hinnad alla 30 €/MWh, suurim päevasisene hindade erinevus oli 29. aprillil, mil päeva miinimum- ja maksimumhind erinesid 30,04 euro võrra MWh kohta.



Nord Pool Eesti hinnapiirkonna hindade volatiilsus aprillis 2016

## Võimsusvoog

**Eesti-Soome**

Järgmise päeva Eesti ja Soome vaheline võimsusvoog oli 656 tunnil suunatud Soomest Eestisse ja 64 tunnil suuna­ga Eestist Soome. Üle­kandevõimsus suunal Soome-Eesti oli maksimaalses ulatu­ses kasutatud 287 tunnil (märtsis 331 tunnil). Kuu kokkuvõttes kasutati järgmise päeva turule antud võimsusest 64,2%. Päevasisese kauplemise järel vähenes pudeli­kael 195 tunnini, neist 52 oli tunnid, mil EstLinkidel piiranguid ei olnud.

Kuuel tunnil esines ka alalisvooluühenduste nn rampimise pii­rang (märtsis 3 tunnil). Rampimise piirang tähendab, et kõiki turutehinguid ei olnud võimalik täita, sest võimsus­voog EstLinkidel ei tohi muutu­da üle 600 MW tunnis. Tege­mist ei ole EstLinkidest tingitud tehnilise piiranguga, pii­rang on vajalik Põhjamaade sünkroonala elektri­süsteemi­de töökindla talitluse tagamiseks.



NP Eesti ja NP Soome vahelised võimsusvood 2016. a aprillis

Ülekandevõimsuste jaotamise tulu põhivõrguettevõtetele Elering ja Fingrid oli aprillis kokku 0,7 mln eurot (märtsis 1,72 mln eurot). Aprillis tehti Estlink 2 avariilise välja­lüli­tumise tõttu Eesti-Soome ristlõikel vastukaubandust, mil­lega kaasnes Eleringile kulu 404,49 eurot.



Ülekandevõimsuse jaotamise tulu EstLink kaablite omanikele jooksval aastal

**Eesti-Läti**

Järgmise päeva Eesti ja Läti vaheline võimsusvoog oli 703 tunnil suunatud Eestist Lätti ja 15 tunnil suunaga Lätist Eestisse (märtsis vastavalt 737 ja 6 tunnil). Ülekandeliinid suunal Eesti-Läti oli maksimaalses ulatuses koor­matud 125 tunnil ehk 17,4% tundidest (märtsis vastavalt 100 tunnil ja 13,5%), kusjuures kuu kokkuvõttes kasutati ära 62,1% turu­le antud Eesti-Läti võimsusest (märtsis 70,4%). Läti-Eesti suunal järgmise päeva turul ülekandevõimsuse puudujääki ei esinenud.

Päevasisese kauplemise (ELBAS) tulemusena vähenes võimsuse puudujääk suunal Eestist Lätti 83 tunnini ehk 11,5% ajast (märtsis 84 tundi ja 11,3%). Ülekandevõim­suse puudujääki normaalrežiimil ehk ajal, mil ühendelektri­süsteemis ei toimunud hooldus- või remonttöid, oli aprillis kahel tunnil (märtsis 8 tunnil). Päevasisese kauplemise tulemusena tekkis võimsuse puudujääk ka suunal Lätist Eestisse – kokku kahel tunnil.



Nord Pool Eesti ja Läti vahelised võimsusvood 2016. a aprillis

Järgmise päeva võimsuste jaotamisest saadav tulu Eesti ja Läti ristlõikel, mis jaguneb võrdsetes osades põhivõrgu­ette­võtete Elering ja Augstsprieguma tīkls vahel, oli april­lis 0,51 miljonit eurot (märtsis 0,28 miljonit eurot). April­lis Eesti ja Läti piiriüleste ühenduste ülekoormu­se välti­miseks vastukaubandustehin­guid ei tehtud.



Ülekandevõimsuse tulu Eesti-Läti piiril jooksval aastal

## Nord Pool börsi kogused

Nord Pool Eesti hinnapiirkonna järgmise päeva turul osteti aprillis 588,4 GWh elektrit (märtsis 700,6 GWh). Müüdud elektri kogus ulatus 654,8 GWh-ni (märtsis 583,0 GWh).



NP Elspot Eesti hinnapiirkonnas ostetud ja müüdud kogused jooksval aastal

NP Elspot tehingute alusel eksporditi Eestist Soome 10,1 GWh ja imporditi Soomest Eestisse 314,5 GWh elektrit (märtsis vastavalt 0,03 GWh ja 585,4 GWh). Järgmise päe­va kauban­duslik eksport Lätti oli 372,9 GWh ja import Lä­tist 2,1 GWh (märtsis vastavalt 468,2 GWh ja 0,4 GWh).



NP Eesti hinnapiirkonna Elspot turu import Soomest ja eksport Lätti jooksval aastal

Eesti turuosalised ostsid aprillis siseriikliku tarbimise kat­teks elektrienergiat kokku järgmise päeva (El­spot) ja päevasiseselt (Elbas) turult 93,0% ulatuses ehk 602,8 GWh. Eestis toodetud elektrienergiast müüdi järgmise päeva ja päeva­sisesel turul 91,5% ehk 659,6 GWh.



Elbas turul päevasiseselt kaubeldud kogused 2016. aastal

Aprillis osteti NP Elbas turu Eesti hinnapiirkonnas 14,4 GWh ning müüdi 4,8 GWh elektrienergiat (märtsis vasta­valt 3,1 GWh ja 4,5 GWh).



NP Eesti ja NP Läti hinnapiirkondades ostetud ja müüdud koguste käive 2016. aastal

NP Eesti hinnapiirkonnas aprilli järgmise päeva ostetud koguste käive oli 18,1 mln eurot ja NP Läti piirkonnas 18,5 mln eurot (märtsis vastavalt 21,3 ja 20,3 mln eurot). Müü­dud koguste käive oli Eesti hinnapiirkonnas 20,8 mln eurot ja Läti hinnapiirkonnas 19,2 mln eurot (märtsis vastavalt 18,3 ja 19,0 mln eurot).

## Tulevikutehingud

Nasdaq OMX Commodities 2016. aasta aprilli viimase kaup­lemispäeva (29.04.2016) tulevikutehingute põhjal kujuneb Nord Pool elektribörsi süsteemihinnaks 2016. a maikuuks 20,90 €/MWh ja 2016. a kolmanda kvartali hinnaks 19,30 €/MWh. EPAD Tallinn lepingute sulge­mishind oli 2016. aas­ta mai tootel 9,75 €/MWh ning 2016. aasta kolmanda kvar­tali tootel 13,50 €/MWh. Tehingute põhjal kujuneks 2016. aasta mai keskmiseks elektri­energia hinnaks NP Eesti hin­napiirkonnas 30,65 ja kolmanda kvartali keskmiseks hin­naks 32,80 €/MWh (märtsi lõpu tehingute põhjal vastavalt 30,18 ja 33,65 €/MWh).



NP EE hinnapiirkonna eeldatav hind Nasdaq OMX tuleviku­tehingute hindade põhjal 2016. a märtsi ja aprilli viimase kauplemispäeva seisuga

EEX Power Derivatives futuuride hinnad kasvasid eelmise kuu lõpuga võrreldes märgatavalt. Saksamaa piirkonna aprilli viimase kauplemispäeva tulevikutehingute põhjal kujuneb 2017. aasta baashinnaks 24,95 €/MWh ning tipu­koormuse hinnaks 31,06 €/MWh, hinnakasv on üle 2,5 euro MWh kohta. Prantsusmaa piirkonna tehingute põhjal kau­beldi 2017. a baaselektri futuuridega hinnaga 30,64 €/MWh (+3,73 €/MWh) ja tipu­tundide futuuridega hinnaga 40,93 €/MWh (+7,05 €/MWh).

|  |  |
| --- | --- |
| **€/MWh** | **2017. a baas-/ tipukoormuse tunnihind** |
| **29.04.2016** | **31.03.2016** |
| Phelix Power Futures (Saksamaa) | 24,95/31,06 | 22,40/28,27 |
| French Physical Futures (Prantsusmaa) | 30,64/40,93 | 26,91/33,88 |

## Limiteeritud PTR-ide oksjon Eesti-Läti piiril

Eesti ja Läti süsteemihaldurite Elering ja Augstsprieguma tīkls kokkuleppe kohaselt rakendatakse Eesti ja Läti vahe­lisel piiril osaliselt võimsuste limiteeritud otsest jaotus­mehhanismi. 22. oktoobril 2015 oli oksjonil müügis 300 MW ulatuses limiteeritud PTR-e 2016. aasta igaks tunniks ning hinnaks kujunes 4,55 eurot megavatt-tunni kohta. 10. veebruaril müüdi 50 MW PTR-e 2016. aasta teise kvartali igaks tunniks ja hinnaks kujunes 4,54 eurot megavatt-tun­ni kohta. 16. märtsi oksjonil müüdi 150 MW PTR-e 2016. aasta aprillikuuks. Oksjonil osales 10 turuosalist, kellest kaheksa pakkumused osutusid edukaks. PTR-L Apr-2016 hinnaks kujunes 0,59 eurot megavati kohta iga tunni jaoks.

Aprilli tegelikuks keskmiseks hinnaerinevuseks Nord Pool elektribörsi Eesti ja Läti hinnapiirkondade vahel kuju­nes 0,98 €/MW ühe tunni kohta. Seega maksid limiteeritud PTR-e ostnud turuosalised süsteemihalduritele aastase toote eest 770 310 eurot ja kvartali toote eest 128 025 eurot. Kuu toote eest maksid süsteemihaldurid turu­osa­listele 42 525 eurot.



Limiteeritud PTR võrdlus Nord Pool Eesti ja Läti hinnapiirkonna hinnaerinevusega 2016. a aprillis

13.04.2016 toimus oksjon maikuu võimsusele Eesti-Läti piiril. Sel oksjonil osales kokku 11 turuosalist, müüdi 100 MW igaks kuu tunniks ja võimsus jagunes kuue turu­osalise vahel. Toote hinnaks kujunes 1,16 €/MW tunni kohta.

Täiendav teave oksjoni tulemuste, tingimuste, kalendri ja registreerimisvormi kohta on kättesaadav Eleringi [veebi­lehel](http://elering.ee/limiteeritud-ptr-ide-oksjon-2016/).

Allikad:

Nord Pool, Elering, European Energy Exchange, Nasdaq OMX

\* Käesolevat raportit ja selle lisasid ei saa käsitleda juriidilise, finantsalase või muu nõuandena ega ettepanekuna osta või müüa elektrienergiat või finantsinstrumente. Elering ei vastuta kulude või kahjude eest, mis raportis ja selle lisades toodud informatsiooni kasutamisega seoses võivad tekkida.